
Քաղաքաշինության ոլորտում 2014-ի պետբյուջեի կատարման հաշվետվության քննարկման ժամանակ Հայ ազգային կոնգրես խմբակցության քարտուղար Արամ Մանուկյանը նկատեց, որ համակարգում բյուրոկրատական ընթացակարգերը խիստ ուռճացված են:


Քաղշին նախարար Նարեկ Սարգսյանն ընդունեց, որ պետք է բյուրոկրատիան կրճատել: Նա  տեղեկացրեց, որ կառավարությունը նախագիծ է մշակում, որը նախատեսում է հանել ոլորտում առկա բարդ ընթացակարգերը:


Արամ Մանուկյանը նաեւ հարց ուղղեց նախարարին՝ համաձա՞յն եք, որ հուշարձանների ցանկը հաստատվի ԱԺ-ում:


Նարեկ Սարգսյանն ըստ էության խուսափեց կոնկրետ պատասխանից՝ նշելով, որ «հուշարձանների մասով լուրջ անելիք կա»:


«Առաջին հերթին՝ պետք է հասկանալ՝ որ շենքն իրավունք ունի լինել հուշարձան եւ ինչ դասի հուշարձան», - ասաց նա:
